
KERAJAAN bakal membentangkan Rang -
Undang-Undang (RUU) Pembaharuan Semula
Bandar (PSB) di Parlimen bagi memastikan rakyat
miskin di bandar khususnya di Kuala Lumpur
mendapat kehidupan lebih selesa.

Namun, langkah ini mendapat tentangan
segelintir pihak yang merancang mengadakan
perhimpunan bagi membantahnya.

Perdana Menteri, Datuk Seri Anwar Ibrahim,
menegaskan bahawa RUU itu bukan bertujuan
mengubah status tanah atau menafikan hak milik
strata, tetapi untuk membangunkan semula
kawasan perumahan usang yang telah dihuni
selama puluhan tahun.

Matlamat utama adalah memperbaiki taraf
hidup golongan miskin yang sekian lama terpaksa
menetap di flat usang dengan hanya satu bilik.

Menentang tanpa alternatif jelas hanya akan
melambatkan proses pembaharuan diperlukan oleh
masyarakat marhaen.

Sejarah membuktikan tanpa reformasi te-
rancang, masyarakat bandar akan terus ter-
perangkap dalam kitaran kemiskinan.

Pembaharuan bandar bukan sekadar projek
pembangunan fizikal, tetapi juga satu usaha untuk
memastikan rakyat menikmati kehidupan lebih baik
dengan persekitaran lebih selamat dan kemudah-
an lebih moden.

Jika perumahan rakyat terus dibiarkan dalam
keadaan daif, kesannya bukan sahaja kepada
penghuni tetapi juga pembangunan ekonomi ne-
gara secara keseluruhan.

Kerajaan perlu diberikan ruang untuk me-
realisasikan pembaharuan ini.

Kritikan dan cadangan membina adalah wajar,
tetapi jangan sampai usaha membantu rakyat mis-
kin dipolitikkan.

Golongan berpendapatan rendah harus diberi-
kan keutamaan dalam agenda pembangunan dan
RUU PSB merupakan langkah ke arah itu.

Akhbar ini juga berharap RUU PSB dipantau
dengan ketat supaya tidak disalahgunakan atau
menjadi alat menguntungkan pihak tertentu.

Keberkesanan pelaksanaan dasar ini perlu di-
pastikan melalui pemantauan rapi dan ketelusan
dalam setiap proses.

Namun, menolak reformasi yang bertujuan
membela rakyat miskin hanya kerana perbezaan
politik adalah satu pengkhianatan kepada mereka
yang memerlukan.

Justeru, semua pihak perlu bersikap matang
dan memberi keutamaan kepada kesejahteraan
rakyat berbanding kepentingan politik sempit.




